CELEX: 62021TN0257
Language: sl
Date: 2021-05-14 00:00:00
Title: Zadeva T-257/21: Tožba, vložena 14. maja 2021 – Basaglia/Komisija

28.6.2021   
            
            
               SL
            
            
               Uradni list Evropske unije
            
            
               C 252/32
            
         
      Tožba, vložena 14. maja 2021 – Basaglia/Komisija
      (Zadeva T-257/21)
      (2021/C 252/43)
      Jezik postopka: italijanščina
      
         Stranki
      
      
         Tožeča stranka: Giorgio Basaglia (Milano, Italija) (zastopniki: G. Balossi, F. Fimmanò in G. Borriello, odvetniki)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj Evropski komisiji naloži povračilo škode, ki jo je utrpel Giorgio Basaglia iz razlogov, navedenih v obrazložitvi, iz naslova nepogodbene odgovornosti, v skupnem znesku, ki znaša vsaj 5 013 328,64 EUR.
      
         Tožbeni razlogi in bistvene trditve
      
      Tožeča stranka v utemeljitev tožbe navaja en tožbeni razlog in poglavje namenjeno ovrednotenju nastale škode.
      V zvezi z nepogodbeno odgovornostjo v obravnavanem primeru tožeča stranka navaja, da:
      
                  —
               
               
                  Splošno sodišče je s sodbo z dne 23. septembra 2020 (zadeva T-727/19, Basaglia/Komisija) razveljavilo sklep Evropske komisije o zavrnitvi zahteve za dostop do dokumentacije, ki jo je predložila tožeča stranka;
               
            
                  —
               
               
                  Splošno sodišče je s to sodbo med drugim potrdilo nezakonitost ravnanja Komisija, ker je ta enostransko omejila pravico tožeče stranke do dostopa do teh dokumentov;
               
            
                  —
               
               
                  zaradi tega nezakonitega ravnanja je nastala očitna škoda, tako v kazenskih postopkih, ki potekajo v zvezi s tožečo stranko, kot v davčnih postopkih pred Računskim sodiščem – ker tožeča stranka v nobenem od treh postopkov ni imela možnosti v celoti predstaviti svoje obrambe; in da
               
            
                  —
               
               
                  med nezakonitim ravnanjem in utrpljeno škodo obstaja jasna vzročna zveza.